"โต้ง"ยันกู้2.2ล้านล้านไม่กระทบหนี้สาธารณะ
"กิตติรัตน์"ระบุกู้2.2ล้านล้านไม่เพิ่มหนี้สาธารณะประเทศ ยันกรอบดำเนินโครงการ 7 ปีช่วยคุมหนี้ต่ำกว่า50%ของจีดีพี
11 มี.ค. 2556

"กิตติรัตน์"ระบุกู้2.2ล้านล้านไม่เพิ่มหนี้สาธารณะประเทศ ยันกรอบดำเนินโครงการ 7 ปีช่วยคุมหนี้ต่ำกว่า50%ของจีดีพี
นายกิตติรัตน์ ณ ระนอง รองนายกฯและรมว.คลัง กล่าวแสดงความมั่นใจว่า การลงทุนโครงสร้างพื้นฐานระบบคมนาคมขนส่งขนาดใหญ่ด้วยงบลงทุน 2.2 ล้านล้านบาท จะไม่เพิ่มหนี้สาธารณะของประเทศ ซึ่งกรอบระยะเวลา 7 ปี การดำเนินโครงการฯ จะเป็นตัวควบคุมหนี้สาธารณะให้อยู่ในระยะต่ำกว่า50% ของจีดีพี อีกทั้งจะไม่เป็นภาระต่อการจัดสรรงบประมาณ เพราะมีการออกพระราชกำหนด (พ.ร.ก.)ในการดูแลหนี้จำนวนนี้
อนึ่งในวันนี้ น.ส.ยิ่งลักษณ์ ชินวัตร นายกรัฐมนตรีได้เรียกทุกฝ่ายที่เกี่ยวข้องกับการออกร่างพ.ร.บ.การให้อำนาจกระทรวงการคลังกู้เงินเพื่อลงทุนโครงสร้างพื้นฐานวงเงิน 2 ล้านล้านบาทเพื่อให้ได้ข้อสรุปก่อนเสนอให้ที่ประชุมคณะรัฐมนตรี (ครม.) เห็นชอบ และนำเข้าสู่การพิจารณาของรัฐสภาให้ทันภายในเดือนมี.ค.นี้